Baráth Áron (1980) Tanulmányait a Magyar Képzőművészeti Egyetem tervezőgrafika szakán folytatta, ahol 2008-ban diplomázott. Utolsó egyéni kiállítása Budapesten 2009-ben volt ezt követően nemzetközi galériákkal együttműködve mutatja be alkotásait. 2007-től általa gesztusfestészetnek nevezett stílusban alkot. A szemle időpontjában az alkotások mindegyike kitűnő állapotban volt. Nem vetemedettek, nem sérültek. Az alkotások hordozója vászon. Az alapozott vászonra Baráth Áron által kikísérletezett összetételű és hígítású, akril alapú festékkel kerülnek fel a különböző rétegrendű képalkotó motívumok. A hatalmas ecsetvonásokkal felvitt anyag a vastagabb rétegeknél különböző idő alatt szárad meg, így apró, látható repedéshálót hoz létre, amely a mű része, nem károsodás, vagy sérülés nyomai. Az alkotások egyikén sincs keret, valamint nincs kialakítva a kép installálásához szükséges képakasztó rendszer vagy jelölés. 

